**Likumprojekta**

**„Grozījumi Militārā dienesta likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Grozījumi Militārā dienesta likumā (turpmāk – MDL) izstrādāti, jo saskaņā ar Nacionālo bruņoto spēku (turpmāk – NBS) likuma pārejas noteikumu 7.punktu no 2012.gada 1.janvāra militārie darbinieki vairs neietilpst NBS personālsastāvā, tādējādi nepieciešams izslēgt attiecīgās normas no MDL. Vienlaikus Aizsardzības ministrija ir apkopojusi virkni aktuālo nepieciešamo grozījumu MDL, kas saistīti ar karavīru militāro disciplīnu un pienākumiem, tiesībām lietot speciālos līdzekļus, pieņemšanu profesionālajā dienestā, komplektēšanu militārajās izglītības iestādēs, amatā iecelšanas vispārīgajiem noteikumiem, komandējumiem, dienesta pakāpju piešķiršanas noteikumiem, profesionālā dienesta līguma izbeigšanas noteikumiem, atvaļināšanas kārtību, formas tērpu valkāšanu, sociālajām un citām ar dienestu saistītajām garantijām, tiesībām uz dzīvojamo platību, karavīru atbildību, pienākumiem pēc atvaļināšanas, apbalvojumiem, atbildību, atsevišķu disciplinārsodu izpildi, kā arī veicot vairākus terminoloģiska rakstura grozījumus, precizējot un papildinot MDL atbilstoši citu spēkā esošo ārējo normatīvo aktu regulējumam. |
| 2. | Pašreizējā situācija un  problēmas | Grozījumi MDL izstrādāti, jo:   1. stājušies spēkā 2011.gada 5.oktobra Ministru kabineta noteikumi Nr.947 „Karavīru un zemessargu militārās disciplīnas reglaments” un MDL nepieciešams precizēt atsauci uz šobrīd spēkā esošajiem noteikumiem; 2. saskaņā ar Ārstniecības likuma 1.pantā lietoto terminoloģiju palīdzība, ko cietušajam savu zināšanu un iespēju apjomā sniedz arī tās personas, kurām nav kvalifikācijas medicīnā, ir pirmā palīdzība. Tādējādi nepieciešams precizēt MDL izmantoto terminoloģiju atbilstoši Ārstniecības likuma terminoloģijai, kā arī ņemot vērā, ka saskaņā ar MDL 14.1panta pirmo daļu karavīrs, kurš apguvis paplašinātās pirmās palīdzības mācību kursa programmu, pildot dienesta pienākumus, ir tiesīgs sniegt arī paplašināto pirmo palīdzību, izmantojot Ministru kabineta apstiprinātajā sarakstā iekļauto aprīkojumu, medicīniskos materiālus un medikamentu uzglabāšanu; 3. NBS Militārā policija saskaņā ar NBS likuma 6.1 panta otro daļu nodrošina Valsts prezidenta, viņa ģimenes locekļu, jaunievēlētā Valsts prezidenta, personas, kas ieņēma Valsts prezidenta amatu aizsardzību (apsardzi), Valsts prezidenta uzaicināto ārvalstu un starptautisko organizāciju pārstāvju aizsardzību (apsardzi) un veic Aizsardzības ministrijas un NBS komandiera uzaicināto ārvalstu amatpersonu un starptautisko organizāciju pārstāvju aizsardzību (apsardzi). Šos uzdevumus NBS Militārā policija veic publiskajā telpā, kurā, apsargājamo personu apdraudējuma gadījumā, ieroču pielietošana varētu apdraudēt arī citu cilvēku dzīvību, tādējādi NBS ir iegādājušies speciālo līdzekli  - elektrošoka ierīci, ko karavīriem būtu iespējams izmantot, pildot dienesta pienākumus, atbilstoši draudam un situācijai, lai atvairītu uzbrukumu apsargājamām personām, tādējādi MDL nepieciešams papildināt speciālo līdzekļu uzskaitījumu; 4. saskaņā ar NBS likuma pārejas noteikumu 7.punktu no 2012.gada 1.janvāra militārie darbinieki vairs neietilpst NBS personālsastāvā, tādējādi nepieciešams izslēgt attiecīgās normas no MDL; 5. lai atlasei profesionālajam dienestam atkārtoti nepiesakās personas, kas sodītas par nopietniem disciplīnas pārkāpumiem, tajā skaitā par pārkāpumiem, kam ir noziedzīga nodarījuma pazīmes, MDL nepieciešams paredzēt, ka profesionālajā dienestā turpmāk nevarēs pieņemt Latvijas pilsoņus, kas disciplināri sodīti par noziedzīgu nodarījumu izdarīšanu, piemērojot bargāko sodu – atvaļināšana no militārā dienesta pirms līgumā paredzētā laika; 6. „Jaunsardze” ir brīvprātīgā kustība un tās nosaukums ir īpašvārds, kas rakstāms ar lielo sākuma burtu, tādējādi nepieciešams precizēt MDL pieminētā Rekrutēšanas un Jaunsardzes centra nosaukumu; 7. MDL 18.panta pirmā daļa paredz, ka militārajās izglītības iestādēs uzņem 18 gadu vecumu sasniegušos Latvijas pilsoņus ar vidējo izglītību. Lai nodrošinātu NBS personāla resursu atjaunošanu nepieciešamajā apjomā, kā arī ņemot vērā kareivju sastāva dienesta specifiku un sekmīgai dienesta pienākumu izpildei akceptējamo vispārējās izglītības līmeni, MDL nepieciešams paredzēt, ka dienestā pieņem arī personas ar pamatizglītību; 8. MDL 18.panta otrajā daļā noteikts, ka militārajās izglītības iestādēs jaunākā štāba virsnieka kursā un vecākā štāba virsnieka kursā uzņem karavīrus, kuriem profesionālā dienesta laiks, ko atlicis pildīt esošajā virsnieka dienesta pakāpē līdz šā likuma 41.pantā noteiktā maksimālā vecuma sasniegšanai, nav mazāks par pieciem gadiem. Virsnieku pamatkursā uzņem karavīrus līdz 27 gadu vecumam. Ievērojot to, ka Latvijas Nacionālajā aizsardzības akadēmijā (turpmāk - NAA) studiju programmā „Sauszemes spēku militārā vadība” (uzņem kandidātus ar vidējo izglītību) kopējais studiju laiks ir 5 gadi un studiju programmā „Komandējošā sastāva virsnieks” (uzņem kandidātus, kuri jau ieguvuši akadēmisko (baklaura vai maģistra) izglītību vai otrā līmeņa profesionālo augstāko izglītību) kopējais studiju laiks ir 1 gads un 11 mēneši, un kandidātu maksimālais iesaukšanas vecums (27 gadi) abās studiju programmās ir vienāds, kā arī ņemot vērā apstākli, ka jaunieši augstāko izglītību Latvijā vidēji iegūst pēc 24 gadu vecuma, tad iespējamo kandidātu, kas pretendē uz studiju programmu „Komandējošā sastāva virsnieks” vecums pašreiz ir no 24 līdz 27 gadiem. Ņemot vērā minēto, MDL nepieciešams paredzēt, ka virsnieku pamatkursā uzņem karavīrus, izņemot virsniekus speciālistus, ar akadēmisko (bakalaura vai maģistra) izglītību vai otrā līmeņa profesionālo augstāko izglītību līdz 30 gadu vecumam, ievērojami palielinot iespējamo pretendentu skaitu; 9. uzsākot profesionālo dienestu, karavīri apgūst dienestam nepieciešamās pamata zināšanas, prasmes un kompetences. Karavīri, kurus plānots sagatavot par virsniekiem NAA, pirms studiju uzsākšanas apgūst kadeta kandidāta kursu, savukārt pārējie karavīri apgūst kareivja pamatapmācības kursu. Šo kursu apguves laikā, karavīri ir pakļauti dažādām pārbaudēm, piemēram, tiek vērtēts, vai viņiem piemīt līdera dotības - spēja plānot uzdevumu izpildi, dot uzdevumus, motivēt padotos utml. Daļa no karavīriem turpmākajam dienestam nepieciešamās kompetences attīstīt nespēj, tādēļ no mācību procesa tiek atskaitīti. Šobrīd MDL 18.panta normas paredz, ka gadījumos, ja karavīru no mācībām atskaita, jāatmaksā apmācībai izlietotie finanšu līdzekļi, tomēr attiecībā uz minētajiem kursiem – kadeta kandidāta kursu un kareivja pamatapmācību - šāda prasība nav samērīga, jo NBS šo kursu laikā skrupulozi vērtē gan karavīru atbilstību plānotajiem amatiem, gan piemērotību dienestam kopumā. Līdz ar to nepieciešams precizēt MDL 18.panta piekto daļu, paredzot, ka gadījumā, ja karavīru atskaita no minētajiem kursiem, apmācībai izlietotie finanšu līdzekļi nav jāatmaksā; 10. pēc veiktajām reorganizācijām Aizsardzības ministrijas padotībā esošajās iestādēs rekrutēšanu veic nevis NBS Mācību vadības pavēlniecība atbilstoši MDL regulējumam, bet gan Rekrutēšanas un Jaunsardzes centrs saskaņā ar 2009.gada 15.decembra Ministru kabineta noteikumu Nr.1419 „Rekrutēšanas un jaunsardzes centra nolikums” 3.1.apakšpunktu, tādējādi MDL nepieciešami attiecīgi precizējumi; 11. ņemot vērā, ka profesionālā dienesta līgumu, pusēm vienojoties, var pagarināt ne tikai pēc līguma termiņa beigšanās, MDL 20.panta ceturtajā daļā nepieciešams redakcionāla rakstura grozījums; 12. saskaņā ar MDL 21.panta trešo daļu karavīram var uzdot pildīt prombūtnē esoša vai atstādināta karavīra amata pienākumus vai vakantu amatu uz laiku līdz sešiem mēnešiem. Valsts un pašvaldību institūciju amatpersonu un darbinieku atlīdzības likuma 14.panta pirmā daļa paredz, ka piemaksas apmēru, tās noteikšanas pamatojumu, kā arī laikposmu, uz kuru nosakāma piemaksa, reglamentē attiecīgās valsts vai pašvaldības institūcijas kompetentā amatpersona (institūcija). NBS gadījumā tie ir Aizsardzības ministrijas noteikumi par kārtību, kādā karavīram aprēķina un izmaksā piemaksas. Šā likuma 14.panta trešā daļa paredz, ka piemaksu par prombūtnē esošas amatpersonas (darbinieka) aizvietošanu vai vakanta amata (dienesta, darba) pienākumu pildīšanu var noteikt ne vairāk kā divām amatpersonām (darbiniekiem). Piemaksu par vakanta amata (dienesta, darba) pienākumu pildīšanu var noteikt uz laiku līdz četriem mēnešiem vakances pastāvēšanas laikā. Ņemot vērā minēto, MDL nepieciešams izslēgt sešu mēnešu termiņa ierobežojumu prombūtnē esoša vai atstādināta karavīra amata pienākumu vai vakanta amata pildīšanai; 13. atbilstoši MDL 21.panta sestajai daļai, ja karavīrs ir atbrīvots no amata, bet nav iecelts citā amatā vai nav atvaļināts no dienesta, viņu uz laiku līdz jautājuma izlemšanai par turpmāko dienesta gaitu, bet ne ilgāk par diviem mēnešiem var norīkot komandiera (priekšnieka) rīcībā bez iecelšanas amatā, saglabājot iepriekšējo mēnešalgu. Kā liecina minētās normas piemērošana praksē, divu mēnešu termiņš ir nepietiekošs, jo parasti karavīra norīkošana komandiera rīcībā saistās ar kāda lēmuma pieņemšanas procesu (drošības iestādes lēmuma par pielaides valsts noslēpumam vai drošības sertifikāta atteikuma apstrīdēšana Satversmes aizsardzības birojam un tālāk ģenerālprokuroram), pēc tam notiek jautājuma skatīšana Aizsardzības ministrijas Augstākās atestācijas komisijā un visbeidzot - karavīra atvaļināšanas process. Kopumā objektīvu apstākļu dēļ karavīrs var atrasties komandiera rīcībā vairāk kā divus mēnešus, tādējādi MDL nepieciešams šo termiņu pagarināt līdz četriem mēnešiem; 14. lai nedublētu normas, MDL 27.pants tiek redakcionāli precizēts atbilstoši Valsts un pašvaldību institūciju amatpersonu un darbinieku atlīdzības likuma 3.panta sestās četri prim daļas redakcijai, kas nosaka, ka laikā, kad diplomāts, diplomātiskā un konsulārā dienesta amatpersona (darbinieks), specializētais atašejs, sakaru virsnieks, karavīrs, tiešās pārvaldes iestādes amatpersona (darbinieks) vai valsts drošības iestādes amatpersona (darbinieks) pilda dienestu (darbu) ārvalstīs tādā starptautiskajā organizācijā, kuras dalībvalsts ir Latvijas Republika vai ar kuru sadarbojas Latvijas Republika, vai šādas starptautiskās organizācijas dalībvalsts institūcijā, nosūtītājiestāde attiecīgajai personai izmaksā tikai to atlīdzības daļu un saglabā tikai tās sociālās garantijas, ko nesedz starptautiskā organizācija vai tās dalībvalsts institūcija; 15. lai atvieglotu NBS darba organizāciju, sūtot karavīrus komandējumos, MDL 28.panta otrajā daļā nepieciešams redakcionāla rakstura grozījums, paredzot, ka karavīru komandējumā uz ārvalstīm ir tiesīgs sūtīt ne tikai aizsardzības ministrs un NBS komandieris, bet NBS Apvienotā štāba priekšnieks; 16. normatīvajos aktos nav noregulēts jautājums, kas piešķir nākamo dienesta pakāpi jaunākajiem un vecākajiem instruktoriem, kuri ir pārvietoti uz civilo valsts iestādi vai valsts drošības iestādi vai norīkoti uz starptautisku organizāciju, kuras dalībvalsts ir Latvijas Republika vai ar kuru sadarbojas Latvijas Republika, vai šādas starptautiskās organizācijas dalībvalsts institūciju, tādējādi MDL nepieciešams precizēt dienesta pakāpes piešķiršanass nosacījumus šiem instruktoriem; 17. lai veicinātu karavīru motivāciju fiziskās sagatavotības uzturēšanai, kā arī lai nodrošinātu augstu kaujas gatavību valsts aizsardzībai un starptautiskajām miera nodrošināšanas misijām, MDL nepieciešams papildināt ar nosacījumu, ka karavīrs iegūst tiesības uz nākamās dienesta pakāpes piešķiršanu, ja viņš atbilst visām, tajā skaitā aizsardzības ministra noteiktajām fiziskās sagatavotības, prasībām ; 18. MDL 31.panta otrās daļas 4.punktā ir uzskaitītas virsnieku dienesta pakāpes - Sauszemes spēku, Gaisa spēku un arī Jūras spēku dienesta pakāpes. Savukārt spēkā esošā MDL 32.¹panta otrās un ceturtās daļas redakcija nosaka tikai Sauszemes spēku un Gaisa spēku dienesta pakāpes, tādējādi Jūras spēkos dienošie virsnieki, kuri izpildījuši likumā noteiktās virsnieku speciālistu prasības, nevar iegūt nākamo Jūras spēku dienesta pakāpi un MDL nepieciešams redakcionāli precizēt, papildinot 32.¹pantu ar atbilstošām Jūras spēku pakāpēm; 19. saistībā ar ierosinātajiem grozījumiem MDL 18.pantā, ka militārās izglītības iestādē (NBS Kājnieku skolā) varēs uzņemt arī Latvijas pilsoņus, kas ir sasnieguši 18 gadu vecumu un ieguvuši pamatizglītību, nepieciešams precizēt MDL 33.panta pirmās daļas 2.punktā noteiktos kaprāļa dienesta pakāpes piešķiršanas nosacījumus, paredzot, ka šo dienesta pakāpi piešķir kareivim (matrozim) un dižkareivim (dižmatrozim) ar vismaz vidējo izglītību pēc jaunākā instruktora kursa pabeigšanas; 20. pašreiz MDL  ir noteikta augstākās izglītības nepieciešamība augstāko instruktoru - štāba virsseržants (Jūras spēkos - štāba bocmanis) sastāvam. Izvērtējot augstākās izglītības nepieciešamību augstāko instruktoru sastāvam, var secināt, ka štāba virsseržanta (Jūras spēkos - štāba bocmaņa) dienesta pakāpes saņemšanai ir noteiktas gan militārās, gan civilās izglītības nepieciešamība. Tā ir vienīgā instruktoru dienesta pakāpe, kuras iegūšanai ir noteiktas dubultprasības izglītības līmenim. Instruktoriem profesionālā augstākā izglītība kādā no Latvijas civilajām mācību iestādēm jāapgūst no dienesta brīvajā laikā, par ko karavīrs var saņemt mācību maksas kompensāciju līdz 30% no mācību gada maksas, bet karjeras (kaujas) instruktoru dienesta specifika neļauj plānot regulāras mācības klātienē vai neklātienē. Tādējādi ir apgrūtināta izaugsme štāba virsseržanta (Jūras spēkos - štāba bocmaņa) amatos, jo, būdami rotu virsseržanti vai apmācību instruktori NBS Instruktoru skolā, šie karavīri nespēj apvienot civilās augstskolas studijas ar tiešajiem dienesta pienākumiem. Ņemot vērā minēto, MDL nepieciešams atcelt augstākās izglītības prasības štāba virsseržanta (Jūras spēkos - štāba bocmaņa) pakāpes instruktoriem, saglabājot šo nosacījumu tikai galvenā virsseržanta (galvenā bocmaņa) un augstākā virsseržanta (augstākā bocmaņa) dienesta pakāpēm; 21. MDL 33.panta otrā daļa paredz to, ka dienesta pakāpes piešķir tikai tiem vecākajiem un augstākajiem virsniekiem, kuri prot vismaz vienu no Ziemeļatlantijas līguma organizācijas (turpmāk-NATO) oficiālajām valodām. Valodu prasmi pārbauda aizsardzības ministra noteiktajā kārtībā. NATO valodas prasmes zemākā līmenī nekā vecāko un augstāko virsnieku valodas prasmes ir jāprot arī jaunākajiem virsniekiem, kas paredzētu pakāpenisku valodas zināšanu paaugstināšanu, tādējādi MDL nepieciešams redakcionāla rakstura labojums; 22. Darba likuma 47.panta pirmā daļa nosaka, ka darba devējam, uzteicot darba līgumu pārbaudes laikā, nav pienākums norādīt šāda uzteikuma iemeslu. Lai skaidrāk noregulētu jau pastāvošās rīcības kārtību MDL 43.panta otrās daļas 3.punktā minētajā gadījumā, kad profesionālā dienesta līgumu pirms termiņa pēc vadības iniciatīvas izbeidz, ja pārbaudes laikā noskaidrojas, ka karavīrs neatbilst dienesta prasībām, MDL nepieciešams iestrādāt Darba likumam analoģisku regulējumu, nosakot, ka aizsardzības ministram vai viņa pilnvarotam komandierim (priekšniekam) nav pienākums norādīt līguma izbeigšanas iemeslu, izbeidzot profesionālā dienesta līgumu pirms termiņa, ja pārbaudes laikā noskaidrojas, ka karavīrs neatbilst dienesta prasībām; 23. MDL 44.panta ceturtajā daļā ir noteikti gadījumi, kuros paredzēts karavīra pienākums proporcionāli nenodienētajam laikam atmaksāt izdevumu daļu par viņa militāro un profesionālo sagatavošanu vai kvalifikācijas celšanu, kā arī noteikts, ka karavīram aizsardzības ministra noteiktajā kārtībā jāatdod viņam izsniegtais aprīkojums, ekipējums un formas tērps (izņemot gadījumu, kad viņu atvaļina rezervē ar tiesībām nēsāt formas tērpu) vai jāatlīdzina tā atlikusī vērtība. Lai vienveidotu noteikto kārtību, MDL 44.pantā nepieciešams izdarīt redakcionāla rakstura grozījumus, paredzot pantam atsevišķu daļu ar deleģējuma aizsardzības ministram noteikt kārtību, kādā karavīram jāatdod viņam izsniegtie materiāltehniskie līdzekļi (ekipējums, aprīkojums, dienesta inventārs utml.) un formas tērps vai jāatlīdzina to atlikusī vērtība, ietverot deleģējumā aizsardzības ministram arī izņēmumu paredzēšanas iespējas attiecībā uz karavīriem, kuri atvaļināti rezervē ar tiesībām nēsāt formas tērpu; 24. MDL 45.panta pirmā daļa nosaka, ka aizsardzības ministrs apstiprina karavīra formas tērpu, atšķirības zīmes un zīmotnes lietošanas kārtību. Tā kā termins „zīmotnes” apzīmē vienu konkrētu atšķirības zīmi (dienesta pakāpju atšķirības zīme – zīmotne), kura tiek izšūta un nēsāta pie konkrēta formas tērpa veida, nav nepieciešams atsevišķi izdalīt atšķirības zīmi – zīmotni un MDL lietoto terminoloģiju nepieciešams redakcionāli precizēt; 25. MDL 47.panta otrā daļa attiecas uz Latvijas armijas karavīriem, kuri līdz 1940.gada 21.jūlijam dienējuši Latvijas armijā un kuriem ir tiesības iegādāties par personiskajiem līdzekļiem un valkāt karavīra ikdienas formas tērpu atbilstoši viņa dienesta pakāpei un amatam aizsardzības ministra noteiktajā kārtībā, bet nav norādes par pārējo atvaļināto karavīru tiesībām iegādāties un valkāt ikdienas formas tērpu, ja tas ir nonēsāts, tādējādi MDL nepieciešams attiecīgi precizēt; 26. Militārā dienesta likuma 53.pants paredz tiesības profesionālā dienesta karavīriem savus bērnus ārpus kārtas iekārtot pirmskolas izglītības iestādēs. Ja karavīrs starptautisko operāciju laikā iet bojā, viņu bērni šādas tiesības zaudē. Tādējādi, lai nodrošinātu visiem karavīru bērniem vienādas tiesības, MDL nepieciešams izstrādāt attiecīgu grozījumu; 27. MDL 55.panta trešās daļas spēkā esošā redakcija nosaka, ka profesionālā dienesta karavīru, ja nepieciešams, dienesta vietā aizsardzības ministra noteiktajā kārtībā apgādā ar Aizsardzības ministrijas valdījumā esošu dienesta dzīvojamo telpu, taču, ņemot vērā, ka dienesta dzīvojamā telpā profesionālā dienesta karavīrs var uzturēties kopā ar ģimeni (laulāto, bērniem, vecākiem) MDL nepieciešams precizēt, paredzot, ka karavīra ģimenei (laulātajam, bērniem, vecākiem) tiek saglabātas tiesības uzturēties dienesta dzīvojamā telpā ne ilgāk kā vienu gadu pēc karavīra nāves, ja karavīrs gājis bojā aktīvā dienesta laikā, pildot dienesta pienākumus; 28. sakarā ar būtiskām izmaiņām, kas notikušas NBS rezerves uzskaites sistēmā strukturālo reformu gaitā ir nepieciešams veikt grozījumus MDL, jo vairs nepastāv NBS rezerves uzskaites struktūrvienības Zemessardzes novados un bataljonos. Turpmāko reformu gaitā Zemessardze rezerves personāla uzskaites funkciju ir nodevusi NBS Mācību vadības pavēlniecībai un visu rezerves personāla uzskaiti tagad nodrošina NBS Mācību vadības pavēlniecības Atlases un rezerves personāla uzskaites centra Rezerves personāla uzskaites sektors, kas atrodas Rīgā, Krustabaznīcas ielā 9, līdz ar to nav nepieciešams MDL saglabāt NBS rezerves uzskaites struktūrvienības piesaisti rezerves karavīra un rezervista dzīvesvietai; 29. MDL 59.panta otrā daļa paredz tiesības atvaļinātajiem karavīriem saņemt apmaksātu veselības aprūpi tādā pašā kārtībā kā profesionālā dienesta karavīriem, taču veselības aprūpes kārtība un organizācija profesionālā dienesta karavīriem būtiski atšķiras no civilpersonu, kādi ir atvaļinātie karavīri, veselības aprūpes kārtības, tādējādi MDL nepieciešams nošķirt atvaļināto karavīru (civilpersonu) medicīniskās aprūpes kārtību no profesionālā dienesta karavīru medicīniskā aprūpes, kā arī noteikt kārtību, kādā atvaļinātie karavīri saņem apmaksātu medicīnisko aprūpi un šo pakalpojumu apjomu; 30. pēc atgriešanās no starptautiskajām operācijām profesionālā dienesta karavīru veselības aprūpi organizē un nodrošina NBS atsevišķas struktūrvienības, tajā skaitā sniedzot psiholoģisko palīdzību. Tā kā pēc starptautiskajām operācijām karavīriem var veidoties posttraumatiskā stresa sindroms ir nepieciešams arī atvaļinātajiem karavīriem, kuri piedalījušies starptautiskajās operācijās, saglabāt iespēju saņemt apmaksātu NBS psihologu palīdzību. NBS psihologi ir īpaši apmācīti šāda atbalsta sniegšanai, tāpēc MDL nepieciešams nostiprināt atvaļināto karavīru, kuriem ir izsniegtas starptautisko operāciju veterāna apliecības, tiesības saņemt šādu apmaksātu palīdzību; 31. MDL 69.panta pirmās daļas 8.punktā paredzēto apbalvojumu – personiskais šaujamierocis vai aukstais ierocis –paredzēts piešķirt ne tikai virsnieka panākumu vai kaujas nopelnu - izcilas varonības, drošsirdības kaujas uzdevumu izpildē – atzīmēšanai, priekšzīmīgas uzvedības un centības veicināšanai, tādējādi nepieciešams izdarīt attiecīgu grozījumu MDL; 32. NBS darbību regulējošos normatīvajos aktos šobrīd nav paredzēta kārtība, kādā un gadījumi, kuros NBS vienība vai iestāde, kurā viņš ieņem amatu (turpmāk – juridiskā persona) ir tiesīga veikt ieturējumus no karavīram izmaksājamās mēnešalgas, lai atprasītu summas, kas pārmaksātas juridiskās personas maldības dēļ vai avansu, kas izmaksāts uz karavīra mēnešalgas rēķina, kā arī neizlietoto un laikā neatmaksāto avansu, kas izmaksāts karavīram sakarā ar komandējumu, tādējādi MDL nepieciešams attiecīgi papildināt ar speciālu regulējumu veikt ieturējumus no karavīram izmaksājamās mēnešalgas līdzīgi kā tas jau ir noregulēts Darba likuma 78.pantā attiecībā uz ieturējumiem no darbiniekiem izmaksājamās darba samaksas; 33. Ministru kabineta 2010.gada 5.oktobra noteikumu Nr.947 „Karavīru un zemessargu militārās disciplīnas reglaments” 90.punkts nosaka, ka, ja karavīrs vai zemessargs iesniedzis iesniegumu Apelācijas komisijā, disciplinārsoda izpilde tiek apturēta līdz Apelācijas komisijas lēmuma pieņemšanai. Apstrīdēšanas un lēmuma pieņemšanas process atsevišķos gadījumos var ieilgt no pieciem mēnešiem līdz pat gadam. Ņemot vērā militārā dienesta specifiku un apstrīdētā disciplinārsoda izskatīšanas termiņus, nav pamatoti, ka tādu sodu, kā pazemināšana amatā un atvaļināšana no dienesta pirms līgumā paredzētā laika, izpilde tiek atlikta. Bez tam, norma rada atšķirīgu attieksmi pret karavīriem salīdzinājumā ar valsts civildienesta ierēdņiem un Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, jo Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm disciplināratbildības likuma 26.panta pirmā daļa paredz, ka lēmuma par disciplinārsoda piemērošanu apstrīdēšana vai pārsūdzēšana neaptur tā izpildi. Savukārt Valsts civildienesta ierēdņu disciplināratbildības likuma 32.panta trešā daļa paredz, ka tāda lēmuma apstrīdēšana vai pārsūdzēšana, kurš paredz disciplinārsoda pazemināšana amatā vai atbrīvošana no amata piemērošanu, neaptur šā lēmuma izpildi. Ņemot vērā minēto, nepieciešams izstrādāt attiecīgus grozījumus MDL. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | MDL 6.pants, 9.pants  Ņemot vērā, ka stājušies spēkā 2011.gada 5.oktobra Ministru kabineta noteikumi Nr.947 „Karavīru un zemessargu militārās disciplīnas reglaments”, MDL tiek precizēta atsauce uz spēkā esošajiem noteikumiem.  MDL 13.pants  Saskaņā ar Ārstniecības likuma 1.pantā lietoto terminoloģiju palīdzība, ko cietušajam savu zināšanu un iespēju apjomā sniedz arī tās personas, kurām nav kvalifikācijas medicīnā, ir pirmā palīdzība, tādējādi MDL tiek precizēta terminoloģija atbilstoši Ārstniecības likuma terminoloģijai, kā arī ņemot vērā, ka saskaņā ar MDL 14.1panta pirmo daļu karavīrs, kurš apguvis paplašinātās pirmās palīdzības mācību kursa programmu, pildot dienesta pienākumus, ir tiesīgs sniegt arī paplašināto pirmo palīdzību, izmantojot Ministru kabineta apstiprinātajā sarakstā iekļauto aprīkojumu, medicīniskos materiālus un medikamentu uzglabāšanu.  MDL 14.pants  Saskaņā ar NBS likuma 6.1 panta otro daļu NBS vienība - Militārā policija - Valsts prezidenta noteiktajā kārtībā nodrošina Valsts prezidenta, viņa ģimenes locekļu, jaunievēlētā Valsts prezidenta (laikā no ievēlēšanas līdz svinīgā solījuma došanai), personas, kas ieņēma Valsts prezidenta amatu aizsardzību (apsardzi), Ministru kabineta noteiktajā kārtībā nodrošina Valsts prezidenta uzaicināto ārvalstu un starptautisko organizāciju pārstāvju aizsardzību (apsardzi) un veic Aizsardzības ministrijas un NBS komandiera uzaicināto ārvalstu amatpersonu un starptautisko organizāciju pārstāvju aizsardzību (apsardzi), kā arī pilda cita uzdevumus. NBSšos uzdevumus veic publiskajā telpā, kurā, apsargājamo personu apdraudējuma gadījumā, ieroču pielietošana varētu apdraudēt arī citu cilvēku dzīvību, tādējādi NBS ir iegādājušies speciālo līdzekli  - elektrošoka ierīci, ko karavīriem būtu iespējams izmantot, pildot dienesta pienākumus, atbilstoši draudam un situācijai, lai atvairītu uzbrukumu apsargājamām personām. Ņemot vērā minēto, nepieciešams papildināt MDL ietverto speciālo līdzekļu, ko ir tiesīgs lietot karavīrs, uzskaitījumu.  Vienlaikus saskaņā ar Ārstniecības likuma 1.pantā lietoto terminoloģiju palīdzība, ko cietušajam savu zināšanu un iespēju apjomā sniedz arī tās personas, kurām nav kvalifikācijas medicīnā, ir pirmā palīdzība, tādējādi arī šajā MDL pantā tiek precizēta izmantotā terminoloģija atbilstoši Ārstniecības likuma terminoloģijai, kā arī ņemot vērā, ka saskaņā ar MDL 14.1panta pirmo daļu karavīrs, kurš apguvis paplašinātās pirmās palīdzības mācību kursa programmu, pildot dienesta pienākumus, ir tiesīgs sniegt arī paplašināto pirmo palīdzību, izmantojot Ministru kabineta apstiprinātajā sarakstā iekļauto aprīkojumu, medicīniskos materiālus un medikamentu uzglabāšanu.  MDL 16.pants  Pamatojoties uz NBS likuma pārejas noteikumu 7.punktu no 2012.gada 1.janvāra militārie darbinieki vairs neietilpst NBS personālsastāvā, tādējādi no MDL tiek izslēgtas attiecīgās normas.  Lai neveidotos situācijas, ka atlasei profesionālajam dienestam atkārtoti piesakās personas, kas sodītas par nopietniem disciplīnas pārkāpumiem, tajā skaitā par pārkāpumiem, kam ir noziedzīga nodarījuma pazīmes, ir sagatavoti grozījumi MDL, kas paredz, ka profesionālajā dienestā turpmāk nevarēs pieņemt Latvijas pilsoņus, kas disciplināri sodīti par noziedzīgu nodarījumu izdarīšanu, piemērojot bargāko sodu – atvaļināšana no militārā dienesta pirms līgumā paredzētā laika.  MDL 17.1pants  MDL 17.1 panta pirmajā teikumā definēta brīvprātīgā kustība – „Jaunsardze”. Tā kā kustības nosaukums ir īpašvārds, tas rakstāms ar lielo sākuma burtu, tādējādi MDL tiek precizēts Rekrutēšanas un Jaunsardzes centra nosaukums. Attiecīgi precizējumi būs jāveic 2009.gada 15.decembra Ministru kabineta noteikumos Nr.1419 „Rekrutēšanas un jaunsardzes centra nolikums”.  MDL 18.pants  MDL 18.panta pirmā daļa regulē jautājumus par apmācību militārajās izglītības iestādēs, kurās uzņem 18 gadu vecumu sasniegušos Latvijas pilsoņus ar vidējo izglītību. Lai nodrošinātu NBS personāla resursu atjaunošanu nepieciešamajā apjomā, kā arī ņemot vērā kareivju sastāva dienesta specifiku un sekmīgai dienesta pienākumu izpildei akceptējamo vispārējās izglītības līmeni, NBS pieņem dienestā arī personas ar pamatizglītību. Pirmo militāro zināšanu līmeni profesionālā dienesta uzsācēji apgūst NBS Kājnieku skolā. Tādējādi MDL izstrādāti grozījumi, paredzot izņēmumu, ka militārās izglītības iestādē (Ministru kabineta rīkojuma projekts "Par Nacionālo bruņoto spēku Kājnieku skolas dibināšanu" izsludināts 2011.gada 29.septembra Valsts sekretāru sanāksmē, VSS-1064 –protokola Nr.38 1.§) - NBS Kājnieku skolā var uzņemt arī Latvijas pilsoņus, kas ir sasnieguši 18 gadu vecumu un ieguvuši pamatizglītību.  MDL 18.panta otrajā daļā noteikts, ka militārajās izglītības iestādēs jaunākā štāba virsnieka kursā un vecākā štāba virsnieka kursā uzņem karavīrus, kuriem profesionālā dienesta laiks, ko atlicis pildīt esošajā virsnieka dienesta pakāpē līdz šā likuma 41.pantā noteiktā maksimālā vecuma sasniegšanai, nav mazāks par pieciem gadiem. Virsnieku pamatkursā uzņem karavīrus līdz 27 gadu vecumam. Ievērojot to, ka NAA studiju programmā „Sauszemes spēku militārā vadība” (uzņem kandidātus ar vidējo izglītību) kopējais studiju laiks ir 5 gadi un studiju programmā „Komandējošā sastāva virsnieks” (uzņem kandidātus, kuri jau ieguvuši akadēmisko (baklaura vai maģistra) izglītību vai otrā līmeņa profesionālo augstāko izglītību) kopējais studiju laiks ir 1 gads un 11 mēneši, un kandidātu maksimālais iesaukšanas vecums (27 gadi) abās studiju programmās ir vienāds, kā arī ņemot vērā apstākli, ka jaunieši augstāko izglītību Latvijā vidēji iegūst pēc 24 gadu vecuma, tad iespējamo kandidātu, kas pretendē uz studiju programmu „Komandējošā sastāva virsnieks” vecums pašreiz ir no 24 līdz 27 gadiem. Ņemot vērā minēto, MDL paredzēts, ka virsnieku pamatkursā uzņem karavīrus, izņemot virsniekus speciālistus, ar akadēmisko (bakalaura vai maģistra) izglītību vai otrā līmeņa profesionālo augstāko izglītību līdz 30 gadu vecumam, tādējādi būtu iespējams ievērojami palielināt iespējamo pretendentu skaitu, nodrošinot atbilstošāku pretendentu iesaukšanu studijām NAA.  Uzsākot profesionālo dienestu, karavīri apgūst dienestam nepieciešamās pamata zināšanas, prasmes un kompetences. Karavīri, kurus plānots sagatavot par virsniekiem NAA, pirms studiju uzsākšanas apgūst kadeta kandidāta kursu, savukārt pārējie karavīri apgūst kareivja pamatapmācības kursu. Šo kursu apguves laikā, karavīri ir pakļauti dažādām pārbaudēm, piemēram, tiek vērtēts, vai viņiem piemīt līdera dotības - spēja plānot uzdevumu izpildi, dot uzdevumus, motivēt padotos utml. Daļa no karavīriem turpmākajam dienestam nepieciešamās kompetences attīstīt nespēj, tādēļ no mācību procesa tiek atskaitīti. Šobrīd MDL 18.panta normas paredz, ka gadījumos, ja karavīru no mācībām atskaita, jāatmaksā apmācībai izlietotie finanšu līdzekļi, tomēr attiecībā uz minētajiem kursiem - kadeta kandidāta kursu un kareivja pamatapmācību - šāda prasība nav samērīga, jo NBS šo kursu laikā skrupulozi vērtē gan karavīru atbilstību plānotajiem amatiem, gan piemērotību dienestam kopumā. Tādējādi MDL 18.panta piektā daļa tiek precizēta, paredzot, ka gadījumā, ja karavīru atskaita no minētajiem kursiem, apmācībai izlietotie finanšu līdzekļi nav jāatmaksā. Attiecīgi precizējumibūs jāizdara 2010.gada 12.oktobra Ministru kabineta noteikumos Nr.953 „Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība”.  MDL 19.pants  Grozījumi nepieciešami attiecībā uz Aizsardzības ministrijas padotībā esošo iestāžu (tajā skaitā NBS) tiesībām, veicot kandidātu rekrutēšanu un atlasi profesionālajam dienesta, pieprasīt un saņemt bez maksas no Iedzīvotāju reģistra, valsts pārvaldes iestādēm, pašvaldībām, veselības aprūpes iestādēm un citām juridiskajām personām nepieciešamo informāciju, lai noteiktu kandidātu atbilstību profesionālajam dienestam. Pēc veiktajām reorganizācijām Aizsardzības ministrijas padotībā esošajās iestādēs rekrutēšanu veic nevis NBS Mācību vadības pavēlniecība atbilstoši MDL spēkā esošajam regulējumam, bet gan Rekrutēšanas un Jaunsardzes centrs saskaņā ar 2009.gada 15.decembra Ministru kabineta noteikumu Nr.1419 „Rekrutēšanas un jaunsardzes centra nolikums” 3.1.apakšpunktu. Tādējādi MDL izstrādāti attiecīgi grozījumi.  MDL 20.pants  Ņemot vērā, ka profesionālā dienesta līgumu, pusēm vienojoties, var pagarināt ne tikai pēc līguma termiņa beigšanās, MDL 20.panta ceturtajā daļā izstrādāts redakcionāla rakstura grozījums.  MDL 21.pants  Saskaņā ar MDL 21.panta trešo daļu karavīram var uzdot pildīt prombūtnē esoša vai atstādināta karavīra amata pienākumus vai vakantu amatu uz laiku līdz sešiem mēnešiem. Vienlaikus, saskaņā ar Valsts un pašvaldību institūciju amatpersonu un darbinieku atlīdzības likuma 14.panta:  - pirmo daļu piemaksas apmēru, tās noteikšanas pamatojumu, kā arī laikposmu, uz kuru nosakāma piemaksa, reglamentē attiecīgās valsts vai pašvaldības institūcijas kompetentā amatpersona (institūcija). NBS gadījumā tie ir Aizsardzības ministrijas noteikumi par kārtību, kādā karavīram aprēķina un izmaksā piemaksas, un  - trešo daļu piemaksu par prombūtnē esošas amatpersonas (darbinieka) aizvietošanu vai vakanta amata (dienesta, darba) pienākumu pildīšanu var noteikt ne vairāk kā divām amatpersonām (darbiniekiem). Piemaksu par vakanta amata (dienesta, darba) pienākumu pildīšanu var noteikt uz laiku līdz četriem mēnešiem vakances pastāvēšanas laikā.  Ņemot vērā minēto, no MDL tiek izslēgts sešu mēnešu termiņa ierobežojums prombūtnē esoša vai atstādināta karavīra amata pienākumu vai vakanta amata pildīšanai.  Atbilstoši MDL 21.panta sestajai daļai, ja karavīrs ir atbrīvots no amata, bet nav iecelts citā amatā vai nav atvaļināts no dienesta, viņu uz laiku līdz jautājuma izlemšanai par turpmāko dienesta gaitu, bet ne ilgāk par diviem mēnešiem var norīkot komandiera (priekšnieka) rīcībā bez iecelšanas amatā, saglabājot iepriekšējo mēnešalgu. Kā liecina minētās normas piemērošana praksē, divu mēnešu termiņš ir nepietiekošs, jo parasti karavīra norīkošana komandiera rīcībā saistās ar kāda lēmuma pieņemšanas procesu (drošības iestādes lēmuma par pielaides valsts noslēpumam vai drošības sertifikāta atteikuma apstrīdēšana Satversmes aizsardzības birojam un tālāk ģenerālprokuroram), pēc tam notiek jautājuma skatīšana Aizsardzības ministrijas Augstākās atestācijas komisijā un visbeidzot - karavīra atvaļināšanas process. Kopumā objektīvu apstākļu dēļ karavīrs var atrasties komandiera rīcībā vairāk kā divus mēnešus, tādējādi ierosināts MDL šo termiņu pagarināt līdz četriem mēnešiem.  MDL 27.pants  Lai nedublētu normas, MDL 27.pants tiek redakcionāli precizēts atbilstoši Valsts un pašvaldību institūciju amatpersonu un darbinieku atlīdzības likuma 3.panta sestās četri prim daļas redakcijai, kas nosaka, ka laikā, kad diplomāts, diplomātiskā un konsulārā dienesta amatpersona (darbinieks), specializētais atašejs, sakaru virsnieks, karavīrs, tiešās pārvaldes iestādes amatpersona (darbinieks) vai valsts drošības iestādes amatpersona (darbinieks) pilda dienestu (darbu) ārvalstīs tādā starptautiskajā organizācijā, kuras dalībvalsts ir Latvijas Republika vai ar kuru sadarbojas Latvijas Republika, vai šādas starptautiskās organizācijas dalībvalsts institūcijā, nosūtītājiestāde attiecīgajai personai izmaksā tikai to atlīdzības daļu un saglabā tikai tās sociālās garantijas, ko nesedz starptautiskā organizācija vai tās dalībvalsts institūcija.  MDL 28.pants  Lai atviegloti NBS darba organizāciju, sūtot karavīrus komandējumos, MDL 28.panta otrajā daļā paredzēts redakcionāla rakstura grozījums, nosakot, ka karavīru komandējumā uz ārvalstīm ir tiesīgs sūtīt ne tikai aizsardzības ministrs un NBS komandieris, bet NBS Apvienotā štāba priekšnieks.  MDL 32.pants  Šobrīd ir izveidojusies situācija, ka normatīvajos aktos nav noregulēts jautājums, kas piešķir nākamo dienesta pakāpi jaunākajiem un vecākajiem instruktoriem, kuri ir pārvietoti uz civilo valsts iestādi vai valsts drošības iestādi vai norīkoti uz starptautisku organizāciju, kuras dalībvalsts ir Latvijas Republika vai ar kuru sadarbojas Latvijas Republika, vai šādas starptautiskās organizācijas dalībvalsts institūciju, tādējādi MDL tiek precizēti dienesta pakāpes piešķiršanas nosacījumi šiem instruktoriem.  MDL tiek papildināts ar nosacījumu, ka karavīrs iegūst tiesības uz nākamās dienesta pakāpes piešķiršanu, ja viņš atbilst visām, tajā skaitā aizsardzības ministra noteiktajām fiziskās sagatavotības, prasībām. Ietverot šādu nosacījumu nākamās dienesta pakāpes piešķiršanai MDL, tiktu veicināta karavīru motivācija fiziskās sagatavotības uzturēšanai, lai nodrošinātu augstu kaujas gatavību valsts aizsardzībai un starptautiskajām miera nodrošināšanas misijām.  MDL 32.1pants  MDL 31  .panta otrās daļas 4.punktā ir uzskaitītas virsnieku dienesta pakāpes - Sauszemes spēku, Gaisa spēku un arī Jūras spēku dienesta pakāpes. Savukārt spēkā esošā MDL 32.¹panta otrās un ceturtās daļas redakcija nosaka tikai Sauszemes spēku un Gaisa spēku dienesta pakāpes, tādējādi Jūras spēkos dienošie virsnieki, kuri izpildījuši likumā noteiktās virsnieku speciālistu prasības, nevar iegūt nākamo Jūras spēku dienesta pakāpi un šis MDL pants tiek redakcionāli precizēts, papildinot ar atbilstošām Jūras spēku pakāpēm.  MDL 33.pants  Saistībā ar ierosinātajiem grozījumiem MDL 18.pantā, ka militārās izglītības iestādē (NBS Kājnieku skolā) varēs uzņemt arī Latvijas pilsoņus, kas ir sasnieguši 18 gadu vecumu un ieguvuši z pamatizglītību, MDL 33.panta pirmās daļas 2.punktā tiek precizēti noteiktie kaprāļa dienesta pakāpes piešķiršanas nosacījumi, paredzot, ka šo dienesta pakāpi piešķir kareivim (matrozim) un dižkareivim (dižmatrozim) ar vismaz vidējo izglītību pēc jaunākā instruktora kursa pabeigšanas.  Pašreiz MDL instruktoru sastāvam kārtējās dienesta pakāpes piešķiršanai ir noteiktas šādas izglītības prasības (1.tabula):       1.tabula   |  |  |  | | --- | --- | --- | | Dienesta pakāpe | Militārā izglītība | Civilā augstākā izglītība | | OR-9  augstākais virsseržants (augstākais bocmanis) |  | Pirmā līmeņa profesionālā augstākā izglītība | | OR-8  galvenais virsseržants (galvenais bocmanis) | - | Pirmā līmeņa profesionālā augstākā izglītība | | **OR-7**  štāba virsseržants (štāba bocmanis) | **Augstāko instruktoru kurss (AIK)** | **Pirmā līmeņa profesionālā augstākā izglītība** | | OR-6 virsseržants (bocmanis) | Vecāko instruktoru kurss (VIK) | - | | OR-5  seržants | Instruktoru kurss (IK) | - | | OR-4  kaprālis | Jaunāko instruktoru kurss (JIK) | - |     Izvērtējot augstākās izglītības nepieciešamību augstāko instruktoru (OR-7) sastāvam, var secināt:  1) OR-7 dienesta pakāpes saņemšanai ir noteiktas gan militārās, gan civilās izglītības nepieciešamība. Tā ir vienīgā instruktoru dienesta pakāpe, kuras iegūšanai ir noteiktas dubultprasības izglītības līmenim;  2) instruktoriem profesionālā augstākā izglītība kādā no Latvijas civilajām mācību iestādēm jāapgūst no dienesta brīvajā laikā, par ko karavīrs var saņemt mācību maksas kompensāciju līdz 30% no mācību gada maksas;  3) karjeras (kaujas) instruktoru dienesta specifika neļauj plānot regulāras mācības klātienē vai neklātienē;  4) problēma ar augstākās izglītības prasību ievērošanu neveidojas instruktoru speciālistu sastāvam, jo karavīra specialitātes iegūšanas priekšnosacījums ir jau sākotnēji iegūta augstākā izglītība specialitātē (IT, mūzika, medicīna, finanses). Problemātiska ir tieši karjeras (kaujas) instruktoru (nākotnes bataljonu virsseržantu – OR-8) izaugsme OR-7 amatos, jo, būdami rotu virsseržanti (OR-6) vai apmācību instruktori NBS Instruktoru skolā, šie karavīri nespēj apvienot civilās augstskolas studijas ar tiešajiem dienesta pienākumiem;  5) OR-7 dienesta pakāpi instruktoram piešķir saskaņā ar MDL, un civilo izglītību instruktors teorētiski var iegūt 34-35 gadu vecumā, kad instruktoriem vēl ir „aktīvās fāzes” vecums, t.i., iespējas doties starptautiskajā operācijā, veikt apmācību instruktora darbu, pildīt aktīvu dienestu lauka apstākļos;  6) nepiedāvājot un nefinansējot augstāko izglītību labākajiem instruktoriem, bet atstājot to pašu instruktoru ziņā (finanšu iespējas, spēja atrast laiku studijām un izpildīt tiešos dienesta pienākumus), nevar mērķtiecīgi veidot instruktoru sastāva karjeras, virzot NBS interesēm atbilstošākos un labākos karavīrus augstākos instruktoru amatos.  Ņemot vērā minēto, nepieciešams atcelt augstākās izglītības prasības OR-7 pakāpes instruktoriem, saglabājot šo nosacījumu tikai OR-8 un OR-9 dienesta pakāpēm (2.tabula), tajā pašā laikā meklējot risinājumu nākotnē šī līmeņa instruktoru augstākās izglītības iegūšanai par valsts līdzekļiem un dienesta laikā, organizējot mācības NAA speciālā kursā:       2.tabula   |  |  |  | | --- | --- | --- | | Dienesta pakāpe | Militārā izglītība | Civilā augstākā izglītība | | OR-9 | - | Pirmā līmeņa profesionālā augstākā izglītība | | OR-8 | - | Pirmā līmeņa profesionālā augstākā izglītība | | **OR-7** | **Augstāko instruktoru kurss (AIK)** | **-** | | OR-6 | Vecāko instruktoru kurss (VIK) | - | | OR-5 | Instruktoru kurss (IK) | - | | OR-4 | Jaunāko instruktoru kurss (JIK) | - |     Vienlaikus šobrīd MDL 33.panta otrā daļa paredz to, ka dienesta pakāpes piešķir tikai tiem vecākajiem un augstākajiem virsniekiem, kuri prot vismaz vienu no NATO oficiālajām valodām. Valodu prasmi pārbauda aizsardzības ministra noteiktajā kārtībā. NATO valodas prasmes zemākā līmenī nekā vecāko un augstāko virsnieku valodas prasmes ir jāprot arī jaunākajiem virsniekiem, kas paredzētu pakāpenisku valodas zināšanu paaugstināšanu, tādējādi nepieciešams redakcionāla rakstura labojums.  MDL 43.pants  Darba likuma 47.panta pirmā daļa nosaka, ka darba devējam, uzteicot darba līgumu pārbaudes laikā, nav pienākums norādīt šāda uzteikuma iemeslu. Lai skaidrāk noregulētu jau pastāvošās rīcības kārtību MDL 43.panta otrās daļas 3.punktā minētajā gadījumā, kad profesionālā dienesta līgumu pirms termiņa pēc vadības iniciatīvas izbeidz, ja pārbaudes laikā noskaidrojas, ka karavīrs neatbilst dienesta prasībām, MDL paredzēts iestrādāt analoģisku regulējumu, nosakot, ka aizsardzības ministram vai viņa pilnvarotam komandierim (priekšniekam) nav pienākums norādīt līguma izbeigšanas iemeslu, izbeidzot profesionālā dienesta līgumu pirms termiņa, ja pārbaudes laikā noskaidrojas, ka karavīrs neatbilst dienesta prasībām.  MDL 44.pants  MDL 44.panta ceturtajā daļā ir noteikti gadījumi, kuros paredzēts karavīra pienākums proporcionāli nenodienētajam laikam atmaksāt izdevumu daļu par viņa militāro un profesionālo sagatavošanu vai kvalifikācijas celšanu, kā arī noteikts, ka karavīram aizsardzības ministra noteiktajā kārtībā jāatdod viņam izsniegtais aprīkojums, ekipējums un formas tērps (izņemot gadījumu, kad viņu atvaļina rezervē ar tiesībām nēsāt formas tērpu) vai jāatlīdzina tā atlikusī vērtība. Lai vienveidotu noteikto kārtību, MDL 44.pantā paredzēts izdarīt redakcionāla rakstura grozījumus, paredzot pantam atsevišķu daļu ar deleģējuma aizsardzības ministram noteikt kārtību, kādā karavīram jāatdod viņam izsniegtie materiāltehniskie līdzekļi (ekipējums, aprīkojums, dienesta inventārs utml.) un formas tērps vai jāatlīdzina to atlikusī vērtība, ietverot deleģējumā aizsardzības ministram arī izņēmumu paredzēšanas iespējas attiecībā uz karavīriem, kuri atvaļināti rezervē ar tiesībām nēsāt formas tērpu.  MDL 45.pants, 46.pants  MDL 45.panta pirmā daļa nosaka, ka aizsardzības ministrs apstiprina karavīra formas tērpu, atšķirības zīmes un zīmotnes lietošanas kārtību. Tā kā termins „zīmotnes” apzīmē vienu konkrētu atšķirības zīmi (dienesta pakāpju atšķirības zīme – zīmotne), kura tiek izšūta un nēsāta pie konkrēta formas tērpa veida, nav nepieciešams atsevišķi izdalīt atšķirības zīmi – zīmotni un MDL lietotā terminoloģija attiecīgi precizēta.  MDL 47.pants  MDL 47.panta otrā daļa attiecas uz Latvijas armijas karavīriem, kuri līdz 1940.gada 21.jūlijam dienējuši Latvijas armijā un kuriem ir tiesības iegādāties par personiskajiem līdzekļiem un valkāt karavīra ikdienas formas tērpu atbilstoši viņa dienesta pakāpei un amatam aizsardzības ministra noteiktajā kārtībā, bet nav norādes par pārējo atvaļināto karavīru tiesībām iegādāties un valkāt ikdienas formas tērpu, ja tas ir nonēsāts, tādējādi MDL tiek attiecīgi precizēts.  MDL 53.pants  Militārā dienesta likuma 53.pants paredz tiesības profesionālā dienesta karavīriem savus bērnus ārpus kārtas iekārtot pirmskolas izglītības iestādēs. Ja karavīrs starptautisko operāciju laikā iet bojā, viņu bērni šādas tiesības zaudē. Tādējādi, lai nodrošinātu visiem karavīru bērniem vienādas tiesības, MDL izstrādāts attiecīgs grozījums.  MDL 55.pants  MDL 55.panta trešās daļas spēkā esošā redakcija nosaka, ka profesionālā dienesta karavīru, ja nepieciešams, dienesta vietā aizsardzības ministra noteiktajā kārtībā apgādā ar Aizsardzības ministrijas valdījumā esošu dienesta dzīvojamo telpu, taču, ņemot vērā, ka dienesta dzīvojamā telpā profesionālā dienesta karavīrs var uzturēties kopā ar ģimeni (laulāto, bērniem, vecākiem) MDL nepieciešams precizēt, papildinot ar regulējumu, ka karavīra ģimenei (laulātajam, bērniem, vecākiem) saglabā tiesības uzturēties dienesta dzīvojamā telpā ne ilgāk kā vienu gadu pēc karavīra nāves, ja karavīrs gājis bojā aktīvā dienesta laikā, pildot dienesta pienākumus.  MDL 58.pants  Sakarā ar būtiskām izmaiņām, kas notikušas NBS rezerves uzskaites sistēmā strukturālo reformu gaitā ir nepieciešams veikt grozījumus MDL, jo vairs nepastāv NBS rezerves uzskaites struktūrvienības Zemessardzes novados un bataljonos. Turpmāko reformu gaitā Zemessardze rezerves personāla uzskaites funkciju ir nodevusi NBS Mācību vadības pavēlniecībai un visu rezerves personāla uzskaiti tagad nodrošina NBS Mācību vadības pavēlniecības Atlases un rezerves personāla uzskaites centra Rezerves personāla uzskaites sektors, kas atrodas Rīgā, Krustabaznīcas ielā 9, līdz ar to nav nepieciešams MDL saglabāt NBS rezerves uzskaites struktūrvienības piesaisti rezerves karavīra un rezervista dzīvesvietai.  MDL 59.pants  MDL 59.panta otrā daļa paredz tiesības atvaļinātajiem karavīriem saņemt apmaksātu veselības aprūpi tādā pašā kārtībā kā profesionālā dienesta karavīriem, taču veselības aprūpes kārtība un organizācija profesionālā dienesta karavīriem būtiski atšķiras no civilpersonu, kādi ir atvaļinātie karavīri, veselības aprūpes kārtības. Profesionālā dienesta karavīru veselības aprūpi organizē un nodrošina NBS atsevišķas struktūrvienības, savukārt civilpersonām medicīnisko aprūpi organizē un nodrošina ģimenes ārsti. Līdz ar to karavīru medicīniskās aprūpes organizēšana būtiski atšķiras no civilpersonu medicīniskās aprūpes kārtības. Lai novērstu minētās pretrunas, MDL ir nepieciešams nošķirt atvaļināto karavīru (civilpersonu) medicīniskās aprūpes kārtību no profesionālā dienesta karavīru medicīniskā aprūpes, kā arī jānosaka kārtība, kādā atvaļinātie karavīri saņem apmaksātu medicīnisko aprūpi un šo pakalpojumu apjoms.  Pēc atgriešanās no starptautiskajām operācijām profesionālā dienesta karavīru veselības aprūpi organizē un nodrošina NBS atsevišķas struktūrvienības, tajā skaitā sniedzot psiholoģisko palīdzību. Tā kā pēc starptautiskajām operācijām karavīriem var veidoties posttraumatiskā stresa sindroms ir nepieciešams arī atvaļinātajiem karavīriem, kuri piedalījušies starptautiskajās operācijās, saglabāt iespēju saņemt apmaksātu NBS psihologu palīdzību. NBS psihologi ir īpaši apmācīti šāda atbalsta sniegšanai, tāpēc ir nepieciešams nostiprināt MDL atvaļināto karavīru, kuriem ir izsniegtas starptautisko operāciju veterāna apliecības, tiesības saņemt šādu apmaksātu palīdzību.  MDL 60.pants, 61.pants  Pamatojoties uz NBS likuma pārejas noteikumu 7.pantu no 2012.gada 1.janvāra militārie darbinieki vairs neietilpst NBS personālsastāvā, tādējādi nepieciešams izslēgt attiecīgās normas no MDL.  MDL 65.pants  Sakarā ar būtiskām izmaiņām, kas notikušas NBS rezerves uzskaites sistēmā strukturālo reformu gaitā ir nepieciešams veikt grozījumus arī šajā MDL pantā, jo vairs nepastāv NBS rezerves uzskaites struktūrvienības Zemessardzes novados un bataljonos. Turpmāko reformu gaitā Zemessardze rezerves personāla uzskaites funkciju ir nodevusi NBS Mācību vadības pavēlniecībai un visu rezerves personāla uzskaiti tagad nodrošina NBS Mācību vadības pavēlniecības Atlases un rezerves personāla uzskaites centra Rezerves personāla uzskaites sektors, kas atrodas Rīgā, Krustabaznīcas ielā 9, līdz ar to nav nepieciešams MDL saglabāt NBS rezerves uzskaites struktūrvienības piesaisti rezerves karavīra un rezervista dzīvesvietai un izstrādāts attiecīgs grozījums.  MDL 69.pants  MDL 69.panta pirmās daļas 8.punktā paredzēto apbalvojumu – personiskais šaujamierocis vai aukstais ierocis –paredzēts piešķirt ne tikai virsnieka panākumu vai kaujas nopelnu - izcilas varonības, drošsirdības kaujas uzdevumu izpildē – atzīmēšanai, priekšzīmīgas uzvedības un centības veicināšanai, tādējādi MDL izstrādāts attiecīgs grozījums.  MDL 74.pants  NBS darbību regulējošos normatīvajos aktos šobrīd nav paredzēta kārtība, kādā un gadījumi, kuros juridiskā persona ir tiesīga veikt ieturējumus no karavīram izmaksājamās mēnešalgas, tādējādi MDL nepieciešams attiecīgi papildināt ar speciālu regulējumu veikt ieturējumus no karavīram izmaksājamās mēnešalgas līdzīgi kā tas jau ir noregulēts Darba likuma 78.pantā attiecībā uz ieturējumiem no darbiniekiem izmaksājamās darba samaksas. Likumprojekts paredz, ka juridiskā persona ir tiesīga veikt ieturējumus no karavīram izmaksājamās mēnešalgas, dodot rakstveida rīkojumu par ieturējumu izdarīšanu ne vēlāk kā divu mēnešu laikā no pārmaksātās summas izmaksas dienas vai avansa atmaksāšanai noteiktā termiņa izbeigšanās dienas, lai atprasītu:  - summas, kas pārmaksātas juridiskās personas maldības dēļ, ja karavīrs par šo pārmaksājumu ir zinājis vai viņam atbilstoši apstākļiem to vajadzēja zināt vai ja pārmaksājums pamatojas uz tādiem apstākļiem, kuros vainojams karavīrs,  - avansu, kas izmaksāts uz karavīra mēnešalgas rēķina, kā arī neizlietoto un laikā neatmaksāto avansu, kas izmaksāts karavīram sakarā ar komandējumu.  Vienlaikus likumprojekts paredz, ka ieturējuma izdarīšanai nepieciešama karavīra rakstveida piekrišana. Ja karavīrs apstrīd juridiskajai personai radušos atprasījuma tiesību pamatu vai apmēru, juridiskā persona var celt atbilstošu prasību tiesā divu gadu laikā no pārmaksātās summas izmaksas dienas vai avansa atmaksāšanai noteiktā termiņa izbeigšanās dienas. Ieturējumu apmēru nosaka un tos veic, ievērojot Civilprocesa likumā noteiktos ierobežojumus.  MDL 75.pants  Ņemot vērā to, ka stājušies spēkā 2011.gada 5.oktobra Ministru kabineta noteikumi Nr.947 „Karavīru un zemessargu militārās disciplīnas reglaments”, MDL tiek precizēta atsauce uz spēkā esošajiem noteikumiem .  2010.gada 5.oktobra Ministru kabineta noteikumu Nr.947 „Karavīru un zemessargu militārās disciplīnas reglaments” 90.punkts nosaka, ka, ja karavīrs vai zemessargs iesniedzis iesniegumu Apelācijas komisijā, disciplinārsoda izpilde tiek apturēta līdz Apelācijas komisijas lēmuma pieņemšanai. Apstrīdēšanas un lēmuma pieņemšanas process atsevišķos gadījumos var ieilgt no pieciem mēnešiem līdz pat gadam. Ņemot vērā militārā dienesta specifiku un apstrīdētā disciplinārsoda izskatīšanas termiņus, nav pamatoti, ka tādu sodu, kā pazemināšana amatā un atvaļināšana no dienesta pirms līgumā paredzētā laika, izpilde tiek atlikta. Bez tam, norma rada atšķirīgu attieksmi pret karavīriem salīdzinājumā ar valsts civildienesta ierēdņiem un Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, jo Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm disciplināratbildības likuma 26.panta pirmā daļa paredz, ka lēmuma par disciplinārsoda piemērošanu apstrīdēšana vai pārsūdzēšana neaptur tā izpildi. Savukārt Valsts civildienesta ierēdņu disciplināratbildības likuma 32.panta trešā daļa paredz, ka tāda lēmuma apstrīdēšana vai pārsūdzēšana, kurš paredz disciplinārsoda pazemināšana amatā vai atbrīvošana no amata piemērošanu, neaptur šā lēmuma izpildi. Ņemot vērā minēto, MDL 75.pantā izstrādāti attiecīgi grozījumi. Attiecīgi precizējumi būs nepieciešami arī 2011.gada 5.oktobra Ministru kabineta noteikumos Nr.947 „Karavīru un zemessargu militārās disciplīnas reglaments”. |
| 5. | Projekta izstrādē iesaistītās institūcijas | Projekta izstrādē tika iesaistīti NBS. |
| 6. | Iemesli, kādēļ netika nodrošināta sabiedrības līdzdalība | Jautājumam nav tiešas ietekmes uz sabiedrību kopumā, tas attiecināms tikai uz NBS profesionālā dienesta karavīriem. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | NBS profesionālā dienesta karavīri. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar.* |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Pēc izstrādāto grozījumu MDL apstiprināšanas Ministru kabinetā, Aizsardzības ministrija līdz 2012.gada decembrim izstrādās un iesniegs Ministru kabinetā noteikumu projektu, kas noteiks kārtību, kādā atvaļinātie karavīri saņem apmaksātu veselības aprūpi, kā arī šo pakalpojumu apjomu.  Vienlaikus Aizsardzības ministrija līdz 2012.gada decembrim izstrādās attiecīgus grozījumus:   1. 2009.gada 15.decembra Ministru kabineta noteikumos Nr.1419 „Rekrutēšanas un jaunsardzes centra nolikums”; 2. 2010.gada 12.oktobra Ministru kabineta noteikumos Nr.953 „Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība”; 3. 2011.gada 5.oktobra Ministru kabineta noteikumos Nr.947 „Karavīru un zemessargu militārās disciplīnas reglaments”. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |  |
| --- | --- |
| VI. Sabiedrības līdzdalība un šīs līdzdalības rezultāti | |
| *Projekts šo jomu neskar.* |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija un NBS normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Aizsardzības ministrs A.Pabriks

Vīza: valsts sekretāra p.i. J.Garisons

24.07.2012 08:59

6708

Rita Dreiškena-Lāce

tālr.: 67335247, fakss: 67212307,

e-pasta adrese: Rita.Dreiskena@mod.gov.lv